
ТЕСКЕМЕ

Евразия экономикалык бирлигинин алкагында тышкы экономикалык иштин катышуучуларын идентификациялоонун 
бирдиктүү системасы жөнүндө макулдашуунун долбоору тууралуу

1. Евразия экономикалык бирлигинин алкагында тышкы экономикалык иштин катышуучуларын идентификациялоонун бирдиктүү системасы жөнүндө макулдашуунун долбоору бекитилсин жана Евразия экономикалык бирлигине мүчө мамлекеттерге мамлекеттик ички макулдашуу үчүн жиберилсин.
2. Евразия экономикалык бирлигине мүчө мамлекеттерди 2018-жылдын 30-мартына чейин ушул тескеменин 1-пунктунда көрсөтүлгөн Макулдашуунун долбоорун мамлекеттик ички макулдашууну жүргүзүүнүн натыйжалары жөнүндө Евразия экономикалык комиссиясына маалымат берүү тууралуу өтүнүлсүн.
3. Ушул тескеме кабыл алынган датадан тартып күчүнө кирет.

Евразия экономикалык комиссиясынын
Коллегиясынын төрагасы						Т. Саркисян

Долбоор

Евразия экономикалык бирлигинин алкагында тышкы экономикалык иштин катышуучуларын идентификациялоонун
бирдиктүү системасы жөнүндө
МАКУЛДАШУУ

Мындан ары мүчө мамлекеттер деп аталуучу Евразия экономикалык бирлигине мүчө мамлекеттер, 
Евразия экономикалык бирлиги жөнүндө 2014-жылдын 29-майындагы келишимге (мындан ары – Бирлик жөнүндө келишим) негизденип,
тышкы экономикалык иштин катышуучуларын идентификациялоону камсыз кылуу, ошондой эле алардын мүчө мамлекеттердин мамлекеттик органдары жана уюмдары менен тышкы ишти жүзөгө ашырууда өз ара аракеттенүүсүн жөнөкөйлөтүү зарылчылыгына негизденүү менен, 
Евразия экономикалык бирлигинин алкагында (мындан ары - Бирлик) тышкы экономикалык ишти жүзөгө ашыруу үчүн жагымдуу шарттарды түзүп берүүгө көмөктөшүү максатында,
тышкы экономикалык ишти жүзөгө ашыруу үчүн керектүү документтерде көрсөтүлүүгө тийиш маалыматтардын көлөмүн кыскартууга жана мындай маалыматтардын ишенимдүүлүгүн жогорулатууга умтулуу менен,
айкындуулук жана тышкы экономикалык иштин катышуучуларын басмырлабоо принциптерин негизге алып,
төмөнкүлөр тууралуу макулдашты:

1-берене

Ушул Макулдашуу мүчө мамлекеттердин аймактарында тышкы экономикалык ишти жүзөгө ашырууда Бирликтин алкагында тышкы экономикалык иштин катышуучуларын идентификациялоонун бирдиктүү системасынын иштөө тартибин аныктайт.

2-берене

Ушул Макулдашуунун максаттары үчүн төмөнкүлөрдү билдирген түшүнүктөр пайдаланылат:
“чет өлкөлүк жак” – мүчө мамлекеттин адамы болуп эсептелбеген жак;
“жак” – жеке жак, юридикалык жак, ошондой эле юридикалык жак болуп саналбаган уюм;
“мүчө мамлекеттин адамы” – юридикалык жак болуп саналбаган, мүчө мамлекеттин мыйзамдарына ылайык түзүлгөн юридикалык жак, уюм, ошондой эле мүчө мамлекетте туруктуу жашаган жери бар жеке жак, анын ичинде мүчө мамлекеттин мыйзамдарына ылайык катталган жеке ишкер;
“уникалдуу идентификациялык номерлердин улуттук реестри” – мүчө мамлекеттин тышкы экономикалык иштин катышуучулары жөнүндө системага келтирилген маалыматтарды камтыган маалымат ресурсу;
“уникалдуу идентификациялык номерлердин жалпы реестри” - Бирликтин тышкы экономикалык иштин катышуучулары жөнүндө уникалдуу идентификациялык номерлердин улуттук реестриндеги маалыматтарды камтыган маалымат ресурсу;
“уникалдуу идентификациялык номер” - тышкы экономикалык иштин катышуучусуна Бирликтин алкагында идентификациялоо максатында ыйгарылуучу тамгалык-цифралык код;
“мүчө мамлекеттин ыйгарым укуктуу органы” – бул мүчө мамлекеттин мыйзамдарына ылайык уникалдуу идентификациялык номерди ыйгаруу жана уникалдуу идентификациялык номерлердин улуттук реестрин жүргүзүү боюнча ыйгарым укуктар берилген мүчө мамлекеттин аткаруу бийлигинин органы;
“тышкы экономикалык иштин катышуучусу” – мүчө мамлекеттин аймагында ушул мүчө мамлекеттин мыйзамдарына ылайык тышкы экономикалык ишти жүзөгө ашырган, ошондой эле Бирликтин бажы чек арасы аркылуу товарларды өткөрүү, аларды бажы контролунда Бирликтин бажы аймагы боюнча ташып өтүү, убактылуу сактоо, бажылык декларациялоо жана (же) бажы төлөмдөрүн төлөө, жеке пайдалануу үчүн товарларды кошпогондо, товарларды чыгаруу менен байланышкан ишти жүзөгө ашырган мүчө мамлекетин адамы же чет өлкөлүк жак.

3-берене

1. Тышкы экономикалык иштин катышуучусун идентификациялоо ага уникалдуу идентификациялык номерди ыйгаруу аркылуу жүзөгө ашырылат.
2.  Тышкы экономикалык иштин катышуучусуна уникалдуу идентификациялык номерди ыйгаруу мүчө мамлекеттин ыйгарым укуктуу органы тарабынан жүзөгө ашырылат.
Уникалдуу идентификациялык номер бир жолу гана ыйгарылып, өзгөрүлбөс болуп саналат жана тышкы экономикалык иштин башка катышуучусунун ыйгарылышына жол берилбейт.
Уникалдуу идентификациялык номердин түзүмү жана эрежелери Евразия экономикалык комиссиясы (мындан ары - Комиссия) тарабынан аныкталат.
3. Мүчө мамлекеттин адамы болуп саналган тышкы экономикалык иштин катышуучусуна уникалдуу идентификациялык номер ушул мүчө мамлекеттин ыйгарым укуктуу органы тарабынан мындай адамга бул мүчө мамлекеттин мыйзамдарына ылайык ыйгарылган жана салык төлөөчүлөрдү каттоонун улуттук системасында камтылган номердин негизинде Комиссия тарабынан аныкталган тартипте ыйгарылат. 
4. Чет өлкөлүк жак болуп саналган тышкы экономикалык иштин катышуучусуна уникалдуу идентификациялык номер мүчө мамлекеттин ыйгарым укуктуу органы тарабынан Комиссия аныктаган тартипте ыйгарылат. 
4-берене

Уникалдуу идентификациялык номер Комиссиянын Кеӊеши тарабынан аныкталган учурларда пайдаланылат. 

5-берене

1. Тышкы экономикалык иштин катышуучусу жана ага ыйгарылган уникалдуу идентификациялык номер жөнүндө маалыматтар мүчө мамлекеттин мыйзамдарына ылайык уникалдуу идентификациялык номерлердин улуттук реестрине киргизилет.
2. Уникалдуу идентификациялык номерлердин улуттук реестринде камтылган маалыматтарга кирүү мүмкүнчүлүгү мүчө мамлекеттин ыйгарым укуктуу органы тарабынан ушул мүчө мамлекеттин мыйзамдарына ылайык мүчө мамлекеттин ыйгарым укуктуу органынын веб-сервистерин пайдалануу аркылуу камсыз кылынат.

6-берене

1. Уникалдуу идентификациялык номерлердин жалпы реестри уникалдуу идентификациялык номерлердин улуттук реестриндеги маалыматтардын негизинде түзүлөт. 
2. Уникалдуу идентификациялык номерлердин жалпы реестрине тиркемеге ылайык тизмек боюнча маалыматтар киргизилет.
3. Комиссия уникалдуу идентификациялык номерлердин жалпы реестрин түзөт жана анда камтылган маалыматтарга жетүүнү камсыз кылат.
Уникалдуу идентификациялык номерлердин жалпы реестрин түзүү тартиби, анын түзүмү жана форматы, аны калыптандырууда колдонулуучу классификаторлор, ошондой эле бул реестрдеги маалыматтарды берүү тартиби Комиссия тарабынан аныкталат. 
4. Мүчө мамлекеттердин ыйгарым укуктуу органдарынын, ошондой эле мүчө мамлекеттердин ыйгарым укуктуу органдары менен Комиссиянын ортосундагы уникалдуу идентификациялык номерлерди ыйгаруу жана уникалдуу идентификациялык номерлердин жалпы реестрин түзүү маселелери боюнча маалыматтык өз ара аракет Бирлик жөнүндөгү Келишимге ылайык Бирликтин жалпы процесстеринин алкагында жүзөгө ашырылат.

7-берене

1. Ушул Макулдашууну чечмелөөгө жана (же) колдонууга байланышкан талаш-тартыш Бирлик жөнүндө келишимде аныкталган тартипте чечилет.
2. Мүчө мамлекеттердин өз ара макулдугу боюнча ушул Макулдашууга өзүнчө протоколдор менен жол-жоболоштурулган жана ушул Макулдашуунун ажыратылгыс бөлүгү болуп саналган өзгөртүүлөр киргизилиши мүмкүн.
3. Ушул Макулдашуу депозитарий тарабынан мүчө мамлекеттердин бул Макулдашуунун күчүнө кириши үчүн керектүү мамлекеттик ички жол-жоболорду аткаргандыгы жөнүндө акыркы жазуу жүзүндөгү билдирүүсү алынган датадан тартып, бирок 2020-жылдын 1-июлунан эрте эмес күчүнө кирет. 
20___-жылдын “___”-____________ ____________шаарында орус тилиндеги бир түп нускада кол коюлду.
Ушул Макулдашуунун түп нускасы Евразия экономикалык комиссиясында сакталат, ал ушул Макулдашуунун депозитарийи болуп саналып, анын ырасталган көчүрмөсүн ар бир мүчө мамлекетке жиберет.



Евразия экономикалык комиссиясынын Кеңешинин мүчөлөрү:


	Армения 
Республикасы 
үчүн
	Беларусь 
Республикасы 
үчүн
	Казакстан Республикасы 
үчүн
	Кыргыз
Республикасы 
үчүн
	Россия
Федерациясы 
үчүн




ТИРКЕМЕ

Уникалдуу идентификациялык номерлердин 
жалпы реестринде камтылган маалыматтардын
ТИЗМЕГИ

1. Тышкы экономикалык иштин катышуучусунун уникалдуу идентификациялык номери.
2. Тышкы экономикалык иштин катышуучусуна уникалдуу идентификациялык номерди каттаган дата (ыйгарылган дата).
3. Тышкы экономикалык иштин катышуучусунун уникалдуу идентификациялык номерин ыйгарган Евразия экономикалык бирлигине мүчө мамлекеттин ыйгарым укуктуу органынын толук аталышы.
4. Салык төлөөчүнүн каттоо номери (чет өлкөлүк жактар үчүн).
5. Тышкы экономикалык иштин катышуучусу болуп саналган юридикалык жактын (уюмдун) толук аталышы же жеке жактын фамилиясы, аты, атасынын аты (бар болсо).
6. Тышкы экономикалык иштин катышуучусунун юридикалык дареги (жашаган жеринин дареги, турган ордунун дареги, мамлекттик каттоонун дареги).
7. Тышкы экономикалык иштин катышуучусунун абалы (статусу) (иштейт, иштебейт, жоюлган ж.б.), абалынын (статусунун) өзгөргөн датасы жана иши токтотулган датасы (жоюлган датасы).
8. Тышкы экономикалык иштин катышуучусунун Евразия экономикалык бирлигине мүчө мамлекеттердин салык органына (чет өлкөлүк жактар үчүн) эсепке алынган датасы (бар болсо).
